DEĊIŻJONI TAL-KUMMISSJONI
ta’ l-10 ta’ Novembru 2008
li temenda d-Deċiżjoni 2004/4/KE li tawtorizza temporanjament lill-Istati Membri biex jieħdu miżuri ta’ emergenza kontra t-tixrid tal-Pseudomonas solanacearum (Smith) Smith fir-rigward tal-Eġittu
(notifikata taħt id-dokument numru C(2008) 6583)
(2008/857/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 2000/29/KE tat-8 ta’ Mejju 2000 dwar miżuri ta’ ħarsien kontra l-introduzzjoni fil-Komunità, ta’ organiżmi ta’ ħsara għall-pjanti jew il-prodotti tal-pjanti u kontra t-tixrid tagħhom fil-Komunità (1), u b’mod partikolari l-Artikolu 16(3) tagħha,
Billi:
(1)
Skond id-Deċiżjoni tal-Kummissjoni 2004/4/KE (2), it-tuberi tal-Solanum tuberosum L., li joriġinaw fl-Eġittu, bħala prinċipju ma għandhomx jiġu introdotti fil-Komunità. Madankollu, fis-snin li għaddew inkluż l-istaġun tal-importazzjoni 2007/2008 d-dħul fil-Komunità ta’ tuberi bħal dawn kien permess minn dawk “iż-żoni li huma ħielsa minn organiżmi qerrieda” u kien soġġett għal kundizzjonijiet speċifiċi.
(2)
Matul l-istaġun tal-importazzjoni 2007/2008. ma ġiet irreġistrata l-ebda interċettazzjoni ta’ Pseudomonas solanacearum (Smith) Smith.
(3)
Fid-dawl tat-talba u l-informazzjoni teknika mogħtija mill-Eġittu, il-Kummissjoni stabbiliet li m’hemm l-ebda riskju li jinfirex il-Pseudomonas solanacearum (Smith) Smith bid-dħul tat-tuberi tas-Solanum tuberosum L. fil-Komunità minn “żoni li huma ‘ħielsa minn organiżmi taħ ħsara” fl-Eġittu, sakemm jiġu sodisfatti ċerti kundizzjonijiet.
(4)
Id-dħul fil-Komunità tat-tuberi ta’ Solanum tuberosum L., li joriġinaw f’ “żoni ħielsa minn organiżmi ta’ ħsara” fl-Eġittu, għandu għalhekk jiġi permess għall-istaġun tal-importazzjoni tal-2008/2009.
(5)
Għalhekk id-Deċiżjoni 2004/4/KE għandha tiġi emendata skond dan.
(6)
Il-miżuri previsti f’din id-Deċiżjoni huma skond l-opinjoni tal-Kumitat Permanenti dwar is-Saħħa tal-Pjanti,
ADDOTTAT DIN ID-DEĊIŻJONI:
Artikolu 1
Id-Deċiżjoni 2004/4/KE hija emendata kif ġej:
(1)
Fl-Artikolu 2, il-paragrafu 1, id-data “2007/2008” tinbidel bid-data “2008/2009”.
(2)
Fl-Artikolu 4, id-data “31 ta’ Awwissu 2008” tinbidel bid-data “31 ta’ Awwissu 2009”.
(3)
Fl-Artikolu 7, id-data “30 ta’ Settembru 2008” tinbidel bid-data “30 ta’ Settembru 2009”.
(4)
l-Anness huwa emendat kif ġej:
(a)
fil-punt 1(b)(iii), id-data “2007/2008” tinbidel bi “2008/2009”;
(b)
fit-tieni inċiż tal-punt 1(b)(iii), id-data “1 ta’ Jannar 2008” tinbidel bid-data “1 ta’ Jannar 2009”;
(ċ)
fil-punt 1(b)(xii), id-data “1 ta’ Jannar 2008” tinbidel bid-data “1 ta’ Jannar 2009”.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussell, 10 ta’ Novembru 2008.